cyanic-selkie/wikianc huggingface dataset:
টোকিও বিজ্ঞান বিশ্ববিদ্যালয়
ইতিহাস
টোকিও বিজ্ঞান বিশ্ববিদ্যালয় টোকিও বিশ্ববিদ্যালয়ের (তৎকালীন ইম্পেরিয়াল বিশ্ববিদ্যালয় ) বিজ্ঞান অনুষদের অন্তর্গত পদার্থবিজ্ঞান বিভাগের ২১ জন গ্র্যাজুয়েট দ্বারা ১৮৮১ সালে টোকিও পদার্থবিদ্যা একাডেমি হিসাবে প্রতিষ্ঠিত হয়। ১৮৮৩ সালে, এর নামকরণ করা হয় টোকিও বিজ্ঞান কলেজ। ১৯৪৯ সালে, এটি বিশ্ববিদ্যালয়ের মর্যাদা লাভ করে এবং টোকিও বিজ্ঞান বিশ্ববিদ্যালয়ে পরিণত হয়। সোসেকি নাৎসুমের উপন্যাসে প্রধান চরিত্র বোতছান টোকিও বিজ্ঞান বিশ্ববিদ্যালয় থেকে স্নাতক লাভ করেন।
২০১৬ অনুযায়ী, এটি জাপানের একমাত্র বেসরকারী বিশ্ববিদ্যালয় যার কোন শিক্ষার্থী নোবেল পুরস্কার অর্জন করেছে এবং এশিয়ার একমাত্র বেসরকারী বিশ্ববিদ্যালয় যার কোন শিক্ষার্থী প্রাকৃতিক বিজ্ঞানে নোবেল পুরস্কার পেয়েছেন।
স্নাতক বিদ্যালয়ের র‌্যাঙ্কিং
এডুইউনিভার্সাল অনুযায়ী টোকিও বিজ্ঞান বিশ্ববিদ্যালয় জাপানের  "Top business school with significant international influence" (উল্লেখযোগ্য আন্তর্জাতিক প্রভাব সহ শীর্ষ ব্যবসায় বিদ্যালয়)-এর র‌্যাঙ্কিংয়ে দ্বিতীয় স্থান অর্জন করেছে।
প্রাক্তন ছাত্রদের র‌্যাঙ্কিং
টাইমস হায়ার এডুকেশন র‌্যাঙ্কিংয়ে বিশ্বের বৃহত্তম ব্যবসা প্রতিষ্ঠানগুলোর সিইও-র মধ্যে এটি জাপানি বিশ্ববিদ্যালয়গুলির মধ্যে তৃতীয় অবস্থানে রয়েছে।
ক্যাম্পাস
টোকিও বিজ্ঞান বিশ্ববিদ্যালয়ের প্রধান ক্যাম্পাসটি শিনজুকুর কাগুরাজাকা জেলায় অবস্থিত। নিকটতম স্টেশনটি আইদাবাশি স্টেশন ।
শিনজুকুতে প্রধান ক্যাম্পাস ছাড়াও সারা দেশে অন্যান্য ক্যাম্পাস রয়েছে:
গ্রন্থাগার
টোকিও বিজ্ঞান বিশ্ববিদ্যালয়ের চারটি পৃথক ক্ষেত্রে গ্রন্থাগার রয়েছে: কাগুরাজাকা, কাতসুশিকা, নোদা ক্যাম্পাস, ওশামাম্বে।
যাদুঘর এবং অন্যান্য সুবিধা
থাম্ব|বিজ্ঞান ও প্রযুক্তি যাদুঘর থাম্ব|প্রাথমিক কম্পিউটারগুলির সাথে অভ্যন্তরীণ দৃশ্য - বিজ্ঞান এবং প্রযুক্তি যাদুঘর টোকিও বিজ্ঞান ক্যাম্পাসের অন্যান্য গ্রন্থাগারগুলির মধ্যে রয়েছে:
বিদেশে একাডেমিক বিনিময় চুক্তি
২০১৬ সালে টোকিও বিজ্ঞান বিশ্ববিদ্যালয়ের ৭৫ টি বিদেশী বিশ্ববিদ্যালয় এবং গবেষণা সংস্থার সাথে একাডেমিক বিনিময় চুক্তি করেছে।
অধিভূক্ত প্রতিষ্ঠান
বিশ্ববিদ্যালয়ের দুটি অধিভূক্ত চার বছরের বিশ্ববিদ্যালয় রয়েছে: সানিয়ে-ওনোদা, ইয়ামাগুচিতে টোকিও বিজ্ঞান বিশ্ববিদ্যালয়, ইয়ামাগুচি, এবং চিনে, নাগানোতে  টোকিও বিজ্ঞান বিশ্ববিদ্যালয়, সুয়া।
উল্লেখযোগ্য প্রাক্তন ছাত্র
থাম্ব|২০১৫ সালের ডিসেম্বরে স্টকহোমে মেডিসিনে নোবেল বিজয়ী সন্তোষী ইমুরা
টুর হেয়ার্ডাল
টুর হেয়ার্ডাল (Thor Heyerdahl, আই.পি.এ-[tuːr hæiːərdɑːl]) অক্টোবর ৬, ১৯১৪ – এপ্রিল ১৮, ২০০২) হলেন বিশ্ববিখ্যাত ভ্রমণকারী, ফটোগ্রাফার ও পুরাতত্ত্ববিদ। তিনি 'কন্-টিকি'তে যাত্রা করার জন্য পরিচিত।
জীবন ও শিক্ষা
টুর হেয়ার্ডালের জন্ম ১৯১৪ সালে নরওয়ের লার্ভিকে হয়েছিল। তিনি ছোটবেলা থেকে প্রকৃতি-প্রেমী ছিলেন। তিনি নিজের মায়ের দ্বারা অত্যন্ত প্রভাবিত হয়েছিলেন। তিনির মা ছিলেন স্থানীয় মিউজিয়ামের প্রধান ও তিনি টুরকে প্রাণিবিজ্ঞানএর দিকে আকর্ষিত করেছিলেন। তিনি অসলো বিশ্ববিদ্যালয়ে প্রাণিবিজ্ঞান ও ভূগোল পড়েন।
প্রথম অন্বেষণ
টুরের প্রথম অন্বেষণ ছিল পলিনেশিয়া (১৯৩৭-৩৮) ও উত্তর-পশ্চিম আমেরিকা(১৯৪০-৪১)। পলিনেশিয়াতে টুর ও টুরর পত্নী লিভক পলিনেশিয়ার এক প্রধান টেরিয়েরূ(Teriieroo)এ যান৷ পলিনেশিয়ার জীবনশৈলী আয়ত্ত করার পর টুর যান ফাতুহিভা (Fatuhiva) দ্বীপে থাকার জন্য, যাতে তিনি পলিনেশিয়াতে আসা জীর-জন্তুসমূহের মূল বিচার করে অন্বেষণ চালান। তিনি বিশ্বাস করে নেন যে, বিভিন্ন প্রতিষ্ঠানের দাবী করা পলিনেশীয়দের মূল দক্ষিণ-পূব এশিয়া নয়। তিনি পলিনেশিয়াতে পাওয়া প্রাণীদের অন্বেষণ করে পলিনেশিয়ার মানুষের মূল বিচার করতে শুরু করেন; তার মতে, পলিনেশিয়ার মানুষ দক্ষিণ-পূর্ব এশিয়ার থেকে নয়, ব্রিটিশ কলম্বিয়া ও পেরুর থেকে আসা । তিনি নিজের গবেষণা 'আমেরিকান ইন্ডিয়ান্স ইন্ দা পেসিফিক'(American Indians in the Pacific) নামক গ্রন্থে ছাপেন। দ্বিতীয় বিশ্বযুদ্ধর জন্য তাকে নরওয়ে ঘুরে যেতে হয়।
কন্-টিকি অন্বেষণ
টুরের অন্বেষণের বিশ্বাসযোগ্যতাকে অনেকে প্রত্যাহ্বান জানায়। তাই টুর থলুরা বাল্চা নৌকা তৈরী করেন, যার নাম দেন কন্-টিকি(Kon-Tiki)। ১৯৪৭ সালে তিনি পেরু থেকে যাত্রা আরম্ভ করেন সেই নরওয়ের উদ্দেশ্যে । প্রায় ৮০০০ কিলোমিটার ১০১ দিনে পার করে তিনি কন্-টিকি নিয়ে যান পলিনেশিয়া ও প্রমাণ করে দেখান যে, ঠিক সেইভাবেই পলিনেশিয়ার মানুষ পেরু থেকে গিয়ে পলিনেশিয়া পৌঁছেছিলো।
গালাপাগোস অন্বেষণ
কন-টিকি যাত্রার সাফল্যের পর টুর ওলাল গালাপাগোস দ্বীপে যান (ইকুয়েডর থেকে প্রায় ১০০০ কিলোমিটার দূরে), গালাপাগোস যান নরওয়ের পুরাতত্ববিদ দলের নেতারূপে। সেখানে তিনি কলোম্বিয়া-পূর্ব বাসস্থলসমূহ অধ্যয়ন করেন ও ইনকা বইসমূহ অনুসন্ধান করেন। তিনি প্রায় ১৩০ ডোখর মৃৎশিল্পও আবিষ্কার করেন যা পরে ইনকা থেকেও পুরনো বলে প্রমাণিত হয়। টুর এই অভিযানের সাথে বিশেষজ্ঞদের সাথে মিলে হেরুয়া 'গুয়ারা' (guara) শিল্প পুনরাবিস্কার করার দিকে কাজ করেন। গুয়ারাই পেরু ও ইকুয়েডরের লোককে দূরে ভ্রমণ করতে ও দিক নির্ণয় করতে সহায়তা করেছিল।
ইস্টার দ্বীপ অন্বেষণ
১৯৫৫-৫৬তে টুর পেসিফিকের অত্যন্ত কাছে থাকা- 'ইস্টার দ্বীপ'(Easter Island) যাত্রা করেন, ২৩ জনের একটি দলের সাথে। তারা আবিষ্কার করেন যে, থলুরা লোকেরা কেটে ফেলবার আগে, ইস্টার দ্বীপ ছিল গাছে ভরা। কার্বন ডেটিং থেকে প্রমাণিত হ'ল যে, সেখানে প্রথম মানুষ ৩৮০সালে গেছিলো(সেখানকার বিশেষজ্ঞ বিশ্বাস করেন প্রায় ১০০০ বছর আগে)। তার অন্বেষণই ১০ম পেসিফিক বিজ্ঞান কংগ্রেস ওয়ে চর্চা লাভ করে।
রা অন্বেষণ
টুর প্রাচীন নেভিগেশন যন্ত্রসমূহের ওপরে অধ্যয়ন চালিয়ে যান৷ পেপাইরাস নির্মিত রীড-নৌকা তার দৃষ্টি-আকর্ষণ লাভ করে। তখনকার বিশেষজ্ঞদের অনুসারে, রীড নৌকা বেশি সময় চালানো সম্ভব নয়(খুব বেশি ২সপ্তাহ)। টুর কথাটি মানতে পারেন নি। তিনি বিশ্বাস করেছিলেন যে, প্রাচীন যন্ত্রটির ক্ষমতা এর থেকেও অধিক। তখন তিনি সেরকম একটি নৌকা পেপাইরাসে নির্মাণ করলেন, যার নাম দিলে রা। রাষ্ট্র সংঘের পতাকার তলায় ৭টি দেশের ৭জন মানুষ নিয়ে তিনি সেই নৌকায় মরক্কোর সাফির থেকে যাত্রা আরম্ভ করলেন। তারা ৫৬দিনে ৫০০০ কিলোমিটার পার করলেন, কিন্তু ধুমুহা ও নির্মাণের কিছু ত্রুটির জন্য তারা যাত্রা সম্পূর্ণ করতে পারলেন না। ১০মাস পর তিনি পুনরায় বেরোলেন সেই একই যাত্রায়, নৌকাটিকে কিছুটা ছোট করে নিয়ে, যার নাম দেয়া হ'ল রা-২। এইবার তিনি সফল হন, আটলাণ্টিকের আশপাশের বহু অংশ (৬১০০ কিলোমিটার) ৫৭ দিনে পার করে।
অন্য অন্বেষণ ও মৃত্যু
তিনি এরপরে টিকিউম্ পিরামিড, তেনেরাইফ্ আইলেণ্ড, ইত্যাদিতে মনোযোগ দেন। ৮৭ বছর বয়সে, ২০০২ সালের ২ এপ্রিলে ক্যান্সার রোগে আক্রান্ত হয়ে টুর হেয়ার্ডালের মৃত্যু হয়।
এয়ারবাস এ৩৫০ এক্সডাব্লিউবি
ভেরিয়েন্ট
এটা হচ্ছে এয়ারবাস এ৩৫০-এর প্রথম মডেল।এর মোট ওজন ২৮০ টন। প্রায় ৩২৫ জন মানুষ উঠতে পারে এই বিমানে।এর উড্ডয়নকাল ১৫০০০ কিলোমিটার। এয়ারবাস এ৩৫০-৯০০ তৈরি করা হয় বোয়িং ৭৭৭ এবং বোয়িং ৭৮৭(৭৭৭-২০০ এবং ৭৮৭-১০) এর সাথে প্রতিদ্বন্দ্বিতা করার জন্য। এর মোট ওজন ২৮০ টন। এর জ্বালানি ধারণ ক্ষমতা ১৪১০০০ থেকে ১৬৫০০০ লিটার পর্যন্ত বর্ধিত করা হয়।এর উড্ডয়নকাল ১৮০০০ কিলোমিটার। এটি এয়ারবাস এ৩৫০ এর সবচেয়ে বড় বিমান।এর আসন সংখ্যা ৩৫০-৪১০ জন। এর উড্ডয়নকাল ১৬১০০ কিলোমিটার।
সংক্ষিপ্ত বিবরণ
এ৩৫০ এক্সডাব্লুবিটি এয়ারবাস এ৩৮০ এর জন্য তৈরি প্রযুক্তির উপর ভিত্তি করে তৈরি করা হয়েছে এবং এতে একই জাতীয় ককপিট এবং ফ্লাই বাই ওয়্যার সিস্টেমের বিন্যাস অন্তর্ভুক্ত করা হয়েছে।
লাল কাতান নীল ডাকাত
লাল কাতান নীল ডাকাত হলো ভিকি জাহেদ এর পরিচালিত ২০২১ সালের বাংলাদেশী স্বল্পদৈর্ঘ্য নাট্য চলচ্চিত্র। চলচ্চিত্রটি ২০২১ সালে ১২ জুলাই চরকিতে মুক্তি পায়। এতে অভিনয় করেছেন ফজলুর রহমান বাবু।
নৌকা (দাবা)
নৌকা (♖, ♜) হছে দাবা খেলায় একটি গুটি একটি দুর্গ অনুরূপ।
প্রতিটি খেলোয়াড় দুটি নৌকা দিয়ে খেলা শুরু করে, প্রতিটি বোর্ডের নিজস্ব কোণার স্কোয়ারে একটি করে।
বসানো এবং চলাচল
সাদা নৌকাগুলো এ১ এবং এইছ১ থেকে শুরু করে, কালো নৌকাগুলো এ৮ এবং এইছ৮ থেকে শুরু করে। নৌকা আনুভূমিক বা উল্লম্বভাবে চলাচল করে, যে কোনো সংখ্যক খালি বর্গক্ষেত্রের মধ্য দিয়ে। নৌকা গুটির উপরদিয়ে লাফাতে পারেনা। অন্যান্য গুটিগুলো দ্বারা ক্যাপচারের মতো, শত্রুর গুটিটা যে স্কোয়ারে বসে আছে সেই জায়গাটি দখল করে নৌকা ক্যাপচার করে। নৌকা রাজার সাথে কাসলিং নামে একটি বিশেষ পদক্ষেপে অংশগ্রহণ করে।
হারনাজ সান্ধু
হারনাজ কৌর সান্ধু (हरनाज़ कौर संधू) একজন ভারতীয় মডেল এবং মিস ইউনিভার্স ২০২১ সৌন্দর্য প্রতিযোগিতার শিরোপাধারী। সান্ধু এর আগে মিস ডিভা ইউনিভার্স ২০২১-এর মুকুট পেয়েছিলেন। তিনি মিস ইউনিভার্স জেতা ভারত থেকে তৃতীয় ব্যক্তি।
প্রাথমিক ও শিক্ষা জীবন
সান্ধু পাঞ্জাবের গুরুদাসপুর জেলার বাটালা শহরের নিকটবর্তী কোহালি গ্রামে জন্মগ্রহণ করেন। তার পিতার নাম প্রিয়তমাল সিং সান্ধু এবং মাতার নাম রাবিন্দার কৌর সান্ধু। তার বাবা একজন রিয়েল্টার এবং মা একজন স্ত্রীরোগ বিশেষজ্ঞ। হারনুর নামে তার এক বড় ভাই রয়েছে। সান্ধু শিখ পরিবারে বেড়ে উঠেন, আর তার বাবা জাঠ বংশোদ্ভূত।
২০০৬ সালে, তিনি তার পরিবারের সাথে ইংল্যান্ডে চলে যান, পরে দুই বছর পর ভারতে ফিরে আসেন এবং চন্ডীগড়ে স্থায়ী হন ও সেখানে বড় হন। তিনি চন্ডীগড়ের শিবলিক পাবলিক স্কুল এবং পোস্ট গ্র্যাজুয়েট গভর্নমেন্ট কলেজ ফর গার্লসে পড়াশোনা করেন। মিস ইউনিভার্স হওয়ার আগে, সান্ধু জনপ্রশাসনে স্নাতকোত্তর ডিগ্রি নিচ্ছিলেন।
দৃশ্যায়ন
সান্ধু কিশোর বয়সে প্রতিযোগিতায় প্রতিযোগিতা শুরু করেন, মিস চণ্ডীগড় ২০১৭ এবং মিস ম্যাক্স ইমার্জিং স্টার ইন্ডিয়া ২০১৮-এর মতো শিরোপা জিতেছিলেন। ফেমিনা মিস ইন্ডিয়া পাঞ্জাব ২০১৯ খেতাব জেতার পর, সান্ধু ফেমিনা মিস ইন্ডিয়াতে প্রতিদ্বন্দ্বিতা করেন, যেখানে তিনি শেষ পর্যন্ত শীর্ষ ১২-এ স্থান পান।
মিস ডিভা ২০২১
১৬ আগস্ট ২০২১-এ, সান্ধু মিস ডিভা ২০২১- এর শীর্ষ ৫০ সেমিফাইনালিস্টদের মধ্যে একজন হিসাবে সংক্ষিপ্ত তালিকাভুক্ত হন। পরে ২৩ আগস্ট, তিনি টেলিভিশন মিস ডিভা প্রতিযোগিতায় প্রতিদ্বন্দ্বিতাকারী শীর্ষ ২০ ফাইনালিস্টদের একজন হিসেবে নিশ্চিত হন। ২২ শে সেপ্টেম্বর অনুষ্ঠিত প্রাথমিক প্রতিযোগিতা চলাকালীন, সান্ধু মিস বিউটিফুল স্কিন পুরস্কার জিতেছিলেন এবং মিস বিচ বডি, মিস বিউটিফুল স্মাইল, মিস ফটোজেনিক এবং মিস ট্যালেন্টেডের ফাইনালিস্ট হন।
গ্র্যান্ড ফিনালে চলাকালীন মিস ডিভা ২০২১ প্রতিযোগিতার উদ্বোধনী বিবৃতি রাউন্ডে, সান্ধু, শীর্ষ ১০ সেমিফাইনালিস্টের একজন হিসাবে, বলেছেন: ""ভঙ্গুর মানসিক স্বাস্থ্যের একটি অল্পবয়সী মেয়ে যিনি উৎপীড়ন এবং বডি শেমিংয়ের মুখোমুখি হয়েছিলেন, তিনি তার আসল সম্ভাবনা উপলব্ধি করে, ফিনিক্সের মতো আবির্ভূত হয়েছেন। একজন ব্যক্তি যিনি একসময় তার নিজের অস্তিত্ব নিয়ে সন্দেহ করেছিলেন, তিনি আজ যুবকদের অনুপ্রাণিত করতে চান। আজ, আমি গর্বের সাথে মহাবিশ্বের সামনে একজন সাহসী, প্রাণবন্ত এবং সহানুভূতিশীল নারী হিসেবে দাঁড়িয়ে রয়েছি, যিনি একটি উদ্দেশ্য নিয়ে জীবন যাপন করতে এবং একটি উল্লেখযোগ্য উত্তরাধিকার রেখে যেতে প্রস্তুত।""
তিনি প্রতিযোগিতার পরবর্তী রাউন্ডে নির্বাচিত হন। চূড়ান্ত প্রশ্নোত্তর রাউন্ডের সময়, শীর্ষ ৫ প্রতিযোগীকে প্রতিটি কথা বলার জন্য আলাদা আলাদা বিষয় দেওয়া হয়েছিল, যা প্রতিযোগীরা নিজেরাই ড্রয়ের মাধ্যমে বেছে নিয়েছিল। সান্ধু "বিশ্ব উষ্ণায়ন ও জলবায়ু পরিবর্তন" বেছে নিয়েছিলেন।
ইভেন্টের শেষে, বিদায়ী শিরোপাধারী অ্যাডলাইন ক্যাসটেলিনোর দ্বারা সান্ধুকে বিজয়ী হিসাবে মুকুট দেওয়া হয়েছিল।
ক্রিকেট পরিসংখ্যানসমূহ
ক্রিকেট এমন একটি খেলা যা বড় রকমের পরিসংখ্যান তৈরী করে।
খেলা চলাকালে একজন খেলোয়াড়ের প্রতিটি পরিসংখ্যান রেকর্ড করা হয়, যা প্রতিনিয়ত উক্ত খেলোয়াড়ের জীবনের সমষ্টিগত পরিসংখ্যান তৈরী করে। পেশাদার পর্যায়ে টেস্ট ক্রিকেট, একদিনের আন্তর্জাতিক এবং প্রথম-শ্রেণীর ক্রিকেটের পরিসংখ্যান আলাদাভাবে রেকর্ড করা হয়, তবে, টেস্ট ম্যাচগুলি প্রথম শ্রেণির ক্রিকেটর একটি ফর্ম হওয়ায়, খেলোয়াড়দের প্রথম শ্রেণির ক্রিকেটর পরিসংখ্যান তাদের টেস্ট ক্রিকেটের পরিসংখ্যানের সাথে অন্তভূক্ত করবে, এরা বিপরীত নয়। আজকাল সীমিত ওভারের খেলা লিস্ট এ ম্যাচ এবং টুয়েন্টি২০ খেলার পরিসংখ্যানও রাখা হয়। এই খেলাগুলো সীমিত ওভারে জাতীয় পর্যায়ে দেশীয় ভাবে বিভিন্ন উল্লেখযোগ্য দেশগুলোর সাথে খেলা হয়ে থাকে। যেহেতু একদিনের আন্তর্জাতিক ম্যাচগুলো লিস্ট এ ম্যাচের তালিকার সীমিত ওভারের একটি ফর্ম, তাই খেলোয়াড়দের লিস্ট এ পরিসংখ্যান ওডিআই পরিসংখ্যানের সাথে একীভূত হবে, কখনো বিপরীত হবে না।
ব্যাটিং পরিসংখ্যান
১ ব্যাটসম্যানদেরকে যদি কোন নির্দিষ্ট ইনিংসে (জয় বা ঘোষণা ঘোষণার কারণে) ব্যাট করতে না হয়, তবে তারা "অপরাজিত" বলে বিবেচিত হবে না। কেবল মাত্র যারা খেলা চলাকালে ক্রিজে ছিলেন এবং ইনিংস শেষ হওয়া পর্যন্ত আউট হয়নি, তাদেরকেই স্কোর বোর্ডে "অপরাজিত" চিহ্নিত করা হয়। পরিসংখ্যান গত উদ্দেশ্য আঘাত প্রাপ্ত বা অসুস্থতার কারণে অবসরপ্রাপ্ত ব্যাটসম্যানদেরকেও এই বিবেচনায় আনা হয় না, অন্য কোন কারণের জন্য অবসর গ্রহণকারী ব্যাটসম্যানরা ব্যতিক্রম বলে বিবেচিত হয়(১৯৮৩ সালে গর্ডন গ্রীনিজ, ১৫৪ রানে আউট নয়), টেস্ট ম্যাচ চলাকালে তার কন্যা অত্যন্ত অসুস্থ হয়ে পড়ায় ম্যাচ ছেড়ে তাকে চলে যেতে হয়, পরবর্তীতে তার কন্যা মারা যান। এটাই ছিল ক্রিকেটের ইতিহাসে সবচেয়ে ব্যতিক্রমী সিদ্ধান্ত বিবেচিত হয়।
বোলিং পরিসংখ্যান
উপস্থাপন : বোলার < ওভারের সংখ্যা> - <ম্যাডেন সংখ্যা> - <প্রদত্ত রান> - <প্রাপ্ত উইকেট>
গতিশীল এবং গ্রাফিক্যাল পরিসংখ্যান
পেশাদার ক্রিকেটের টেলিভিশন সম্প্রচারে দর্শকদের জন্য পরিসংখ্যানগত তথ্য উপস্থাপনের জন্য নতুন এবং আকর্ষনীয় বিভিন্ন উপায় সম্পৃক্ত করেছে। টেলিভিশন নেটওয়ার্ক পরিসংখ্যান উপস্থাপনের জন্য বেশ কয়েকটি নতুন উপায় আবিষ্কার করেছে।
এগুলির মধ্যে রয়েছে দ্বিমাত্রিক এবং কোন কোন ক্ষেত্রে ত্রিমাত্রিক প্লট এবং ক্রিকেটের মাঠের ওভারহেড ভিউয়ের দুরত্ব, (যাকে সাধারণ ভাষায় ওয়াগন-হোইল বলা হয়) দেখিয়ে থাকে। অন্যান্য উপায়গুলোর মধ্যে খেলোয়াড়ের ক্যারিয়ারে বা ম্যাচের স্কোরকৃত রান বা বোলিং করা ওভারের গ্রাফ তৈরী করে। কম্পিউটার কর্তৃক নিয়ন্ত্রণকৃত এসব গ্রাফ গতিশীল, যা ম্যাচ বা ইনিংস চলাকালে উক্ত পরিসংখ্যান পরিবর্তন করা যেতে পারে। সাধারণভাবে ব্যবহৃত গ্রাফিক্স বিশেষত সীমিত ওভারের খেলার সময় ব্যবহার করা হয়, যাকে বলা হয় ওয়ার্ম গ্রাফ, যাতে ওভার বৃদ্ধির সাথে সাথে টীমের অবস্থান ও স্কোর বাড়তে থাকে। অপরভাবে একে ম্যানহাটান এর স্কাইলাইনের অনুরূপতার জন্য একে ম্যানহাটান চার্টও বলা হয়।
ইলিয়ানা ডি'ক্রুজ
ইলিয়ানা ডি'ক্রুজ (জন্ম: ১ নভেম্বর ১৯৮৭) একজন ভারতীয় অভিনেত্রী, যিনি মূলত তেলুগু এবং হিন্দি চলচ্চিত্রে অভিনয় করে থাকেন। ডি'ক্রুজ ২০০৬ সালের তেলুগু চলচ্চিত্র দেবাদাসু-তে অভিনয়ের জন্য শ্রেষ্ঠ নারী অভিষেক বিভাগে ফিল্মফেয়ার পুরস্কার দক্ষিণ অর্জন করেছিলেন। তিনি পোকিরি (২০০৬), জলসা (২০০৮), কিক (২০০৯) এবং জুলায়ি (২০১২) সহ বিভিন্ন তেলুগু চলচ্চিত্রে অভিনয়ের মাধ্যমে নিজেকে প্রতিষ্ঠিত করেছিলেন। তামিল চলচ্চিত্রে ডি'ক্রুজ কেদি (২০০৬) এবং শঙ্করের নানবান (২০১২)-তে অভিনয় করেছেন। ২০১২ সালে ডি'ক্রুজ অনুরাগ বসুর বর্ফী!-এর মাধ্যমে বলিউডে অভিষেক করেছিলেন। তারপরে তিনি ম্যায় তেরা হিরো (২০১৪), রুস্তম (২০১৬) এবং রেইড (২০১৮)-এ অভিনয় করেছিলেন।
ব্যক্তিগত জীবন
অস্ট্রেলিয়ান আলোকচিত্রশিল্পী অ্যান্ড্রু নিবোন'র সাথে তিনি সম্পর্কে জড়িয়ে ছিলেন। গুঞ্জন ছিল যে তাদের দুজনের ইতিমধ্যে বিয়ে হয়ে গেছে। ২০১৯ সালের ২৮ আগস্ট ভারতীয় গণমাধ্যমগুলিতে প্রচারিত হয়েছিল যে, এই দম্পতি আলাদা হয়ে গেছেন।
নিয়ন আলো
নিয়ন আলো হল উজ্জ্বলভাবে প্রদীপ্ত, বৈদ্যুতিক গ্লাস টিউব বা বাল্বের সমন্বয়ে গঠিত বাতি যেগুলোতে বিরল নিয়ন বা অন্য গ্যাসসমূহ প্রবেশ করানো থাকে। নিয়ন আলোসমূহ এক ধরনের কোল্ড ক্যাথোড গ্যাস ডিসচার্জ লাইট। নিয়ন টিউব হল একটি বদ্ধ গ্লাস নল যেটিতে বেশ কয়েকটি গ্যাসসমূহকে কম চাপে পূর্ণ করা থাকে এবং যার প্রতিটি প্রান্তে একটি ধাতব ইলেকট্রোড থাকে। ইলেকট্রোডের জন্য প্রয়োগ করা উচ্চ শক্তিশালী কয়েক হাজার ভোল্ট টিউবটির গ্যাসকে আয়নিত করে, যার ফলে এটি রঙিন আলো ছড়িয়ে দেয়। আলোর রং নির্ভর করে টিউবের গ্যাসের উপর। নিয়ন লাইটের নাম নিষ্ক্রিয় গ্যাস নিয়নের নামানুসারে রাখা হয় যেটি জনপ্রিয় কমলা আলো প্রদান করে, আবার অন্যান্য গ্যাস এবং রাসায়নিকসমূহ দিয়ে অন্যান্য রং সৃষ্টি করা যায় যেমন, হাইড্রোজেন (লাল), হিলিয়াম (হলুদ), কার্বন ডাই অক্সাইড (সাদা), এবং পারদ (নীল)। নিয়ন টিউবগুলিকে যেকোন শৈল্পিক আকৃতির আকৃতিতে তৈরি করা যায় এবং তা হতে পারে কোন অক্ষর বা ছবি। তাদেরকে প্রধানত বিজ্ঞাপনের জন্য চমকপ্রদ, নানা রং এর প্রদীপ্ত চিহ্নসমূহ তৈরি করার জন্য ব্যবহৃত হত যাদেরকে নিয়ন সাইন বলা হত এবং তা ১৯২০ থেকে ১৯৫০ এর দশকে জনপ্রিয় ছিল।
১৮৯৮ সালে ব্রিটিশ বিজ্ঞানী উইলিয়াম রেমজি এবং মরিস ডব্লিউ ট্র্যাভেস নিয়ন আবিষ্কার করেন। বায়ুমণ্ডল থেকে বিশুদ্ধ নিয়ন পাওয়ার পরে, তারা একটি ইলেকট্রিক্যাল গ্যাস-ডিসচার্জ টিউব ব্যবহার করে তার বৈশিষ্ট্যগুলি অনুসন্ধান করেন যা আজকের নিয়নের লক্ষণগুলির জন্য ব্যবহৃত টিউবের অনুরূপ। জর্জ ক্লড, ফরাসি প্রকৌশলী ও উদ্ভাবক, ১৯১০ সালের ডিসেম্বর মাসের ৩-১৮ তারিখ পর্যন্ত প্যারিস মোটর শোতে আধুনিক রূপে নিয়ন টিউব লাইটিংটি উপস্থাপন করেন  । ক্লড যাকে কখনও কখনও ফ্রান্সের এডিসন বলা হয়, নতুন প্রযুক্তির উপর তার প্রায় একচেটিয়া আধিপত্য ছিল, যা ১৯২০-১৯৪০ সালের মধ্যে চিহ্ন এবং প্রদর্শনীর জন্য খুব জনপ্রিয় হয়ে ওঠে। নিয়ন আলো সেই যুগে মার্কিন যুক্তরাষ্ট্রে একটি গুরুত্বপূর্ণ সাংস্কৃতিক প্রপঞ্চ ছিল; ১৯৪০ সালের মধ্যে, মার্কিন যুক্তরাষ্ট্রে প্রায় প্রতিটি শহরের কেন্দ্রস্থল নিয়ন সাইন সমূহের মাধ্যমে উজ্জ্বল ছিল এবং নিউ ইয়র্ক সিটির টাইমস স্কোয়ারটি নিয়নের বেহিসাবি ব্যবহারের জন্য বিশ্বব্যাপী পরিচিতি লাভ করে  । নিয়ন সাইনগুলি নকশা এবং নির্মাণ করার জন্য সারা বিশ্বে ২০০০টি দোকান ছিল. । দ্বিতীয় বিশ্বযুদ্ধের (১৯৩৯-১৯৪৫) পর মার্কিন যুক্তরাষ্ট্রে নিয়ন সাইনের বিজ্ঞাপনের জনপ্রিয়তা, নিগূঢ়তা এবং মাত্রা হ্রাস পায়, তবে জাপান, ইরান এবং অন্যান্য কিছু দেশে এর ক্রমবর্ধমান উন্নয়ন অব্যাহত থাকে । সাম্প্রতিক কয়েক দশক ধরে স্থপতি ও শিল্পী, এছাড়াও সাইন ডিজাইনাররা, নিয়ন টিউব লাইটটিংকে তাদের কর্মের একটি অংশ হিসেবে গ্রহণ করেছেন ।
নিয়ন আলো, ফ্লোরোসেন্ট আলো এর সাথে ঘনিষ্ঠভাবে সম্পর্কিত, যা নিয়ন টিউব লাইটের প্রায় ২৫ বছর পরে বিকশিত করা হয় । ফ্লুরোসেন্ট লাইটে, একটি নলের মধ্যে বিরল গ্যাস দ্বারা নির্গত আলোটি কেবলমাত্র ফ্লুরোসেন্ট উপকরণগুলোকে সক্রিয় করে যা টিউবটির আচ্ছাদনে ব্যবহৃত হয়, পরবর্তীতে সেগুলো তার নিজস্ব রংগুলোতে দ্যুতি ছড়িয়ে টিউবকে দৃশ্যমান করে তোলে এবং সেটি সচরাচর সাদা আভার হয়ে থাকে। ফ্লোরোসেন্টের আবরণ এবং গ্লাসসমূহও নিয়ন টিউব লাইটিং এর বিকল্প, কিন্তু সাধারণত তাদের উজ্জ্বল রং পাওয়ার করার জন্য নির্বাচন করা হয়।
ইতিহাস এবং বিজ্ঞান
নিয়ন হল একটি নিষ্ক্রিয় গ্যাস, রাসায়নিক উপাদান এবং নিশ্চল গ্যাস যেটি পৃথিবীর বায়ুমন্ডলের একটি ক্ষুদ্রতর উপাদান। এটি ১৮৯৮ সালে ব্রিটিশ বিজ্ঞানী উইলিয়াম র্যামস এবং মরিস ডব্লিও ট্রাভের্স দ্বারা আবিষ্কৃত হয়। যখন র্যামস এবং ট্রাভার্স বায়ুমণ্ডল থেকে বিশুদ্ধ নিয়ন প্রাপ্তিতে সফলতা লাভ করেছিলেন, তখন তারা ইলেকট্রিক্যাল গ্যাস-ডিসচার্জ টিউব ব্যবহার করে এর বৈশিষ্ট্যগুলি অনুসন্ধান করেন যেটি আজকের নিয়ন সাইনগুলির জন্য ব্যবহৃত টিউবের অনুরূপ। ট্রাভার্স পরবর্তীতে লিখেন, টিউব হতে নির্গত রক্তিম দীপ্ত বর্ণচ্ছটাটি তার নিজের গল্প শোনায় এবং সেটি ছিল কখনো ভুলে না যাওয়ার মতো দৃশ্য । গ্যাস ডিসচার্জ (বা "গিসলার" টিউব) থেকে নির্গত আলোর রং পরীক্ষা করার পদ্ধতিটি সেসময় বেশ সুপরিচিত ছিল, যেহেতু গ্যাস ডিসচার্জ দ্বারা নির্গত আলোর রং ("বর্ণালী লাইন") মূলত, একপ্রকার ছাপ যা ভিতরে গ্যাসকে শনাক্ত করে।
ক্লডের পেটেন্টগুলি আর্গন এবং পারদ বাষ্পের মতো গ্যাসের, নিয়ন দ্বারা সৃষ্ট বিভিন্ন রং তৈরি করার ব্যবহার সম্পর্কে ধারণা দেয়। ১৯২০-এর দশকে ফ্লোরোসেন্ট গ্লাস এবং আবরণকে আরও উন্নত এবং আর্গন গ্যাস বা আর্গন-নিয়ন মিশ্রণের সাথে টিউবগুলির প্রভাব আরও বিস্তৃত করার জন্য তৈরি করা হয়েছিল; সাধারণত, ফ্লোরোসেন্ট আবরণ আর্গন/পারদ-বাষ্প মিশ্রণে ব্যবহৃত হয়, যেগুলো অতিবেগুনি রশ্মি নির্গত করে যা ফ্লোরোসেন্ট আবরণকে সক্রিয় করে । ১৯৩০-এর দশক পর্যন্ত, নিয়ন টিউব লাইটসমূহের সমন্বয় থেকে উৎপন্ন রং, কিছু সাধারণ অভ্যন্তরীণ আলো অ্যাপ্লিকেশনের জন্য সন্তোষজনক হয়ে ওঠে এবং ইউরোপে কিছু সাফল্য অর্জন করে, কিন্তু মার্কিন যুক্তরাষ্ট্রে ব‍্যর্থ হয় । ১৯৫০ এর দশক থেকে রঙিন টেলিভিশনের জন্য ফসফারের উন্নয়ন, নিয়ন টিউব লাইটের জন্য প্রায় ১০০ টি নতুন রং তৈরি করেছে ।
১৯১৭ সালের কাছাকাছি সময়ে ড্যানিয়েল ম্যাকফারলান মুর, পরবর্তীতে জেনারেল ইলেকট্রিক কোম্পানীতে কাজ করে, ক্ষুদ্র নিয়ন বাতি তৈরি করেন। সাইনসমূহের জন্য ব‍্যবহৃত নিয়ন টিউবের তুলনায় গ্লো ল্যাম্পে একটি খুব ভিন্ন নকশা আছে; পার্থক্যটি এতটাই যথেষ্ট ছিল যে, ১৯১৯ সালে ল্যাম্পের জন্য একটি পৃথক মার্কিন পেটেন্ট জারি করা হয় । একটি স্মিথসোনিয়ান প্রতিষ্ঠান ওয়েবসাইট লিখে, "এই ছোট, নিম্ন শক্তির ডিভাইসগুলি "করোনাল হোলস"নামে একটি বাস্তব নীতি ব্যবহার করে। মুর দুটি ইলেকট্রোড একসঙ্গে একটি বাল্বে সংযোগ করে, নিয়ন বা আর্গন গ্যাস যোগ করেন। গ্যাসের উপর নির্ভর করে ইলেকট্রোডগুলো লাল বা নীল রঙে জ্বলে উঠতে পারে, এবং বাতিগুলি কয়েক বছর ধরে টিকে থাকতে পারে। যেহেতু ইলেকট্রোডগুলো কল্পনাযোগ্য প্রায় যে কোন আকৃতি নিতে পারে, তাই তার একটি জনপ্রিয় প্রয়োগ হল কল্পনাপ্রসূত আলংকারিক বাতি। ১৯৭০ এর দশকে এল‌‍ইডির গ্রহণযোগ‍্যতা শুরু হ‌ওয়ার আগ পর্যন্ত গ্লো ল‍্যাম্প বৈদ্যুতিক উপাদান হিসেবে, এবং যন্ত্রপাতির প্যানেলের প্রদর্শক হিসেবে এবং বহু ঘরোয়া যন্ত্রপাতিতে বাস্তবিকভাবে ব্যবহার হয়ে আসছিল" ।
যদিও কিছু নিয়ন বাতি এখন দুষ্প্রাপ্য, এবং ইলেকট্রনিক্স-এ তাদের ব্যবহারকে অস্বীকার করেছে, তবুও এই প্রযুক্তি শৈল্পিক এবং বিনোদনের প্রেক্ষাপটে বিকশিত হয়েছে । নিয়ন লাইটিং প্রযুক্তিকে প্লাজমা ডিসপ্লে এবং প্লাজমা টেলিভিশন সেটে ব্যবহার করার জন্য লম্বা টিউব আকৃতি থেকে পাতলা সমতল প্যানেলে রূপদান করা হয়েছে ।
নিয়ন টিউব লাইটিং এবং সাইনসমূহ
১৯১০ সালে জর্জ ক্লড যখন নিয়ন টিউব লাইটিং এর চমৎকার বাস্তবিক রূপ প্রদর্শন করেন, তিনি আপাতদৃষ্টিতে কল্পনা করেন যে এটি আলোর একটি রূপ হিসেবে ব‍্যবহৃত হবে, যা নাইট্রোজেন এবং কার্বন ডাই অক্সাইড ডিসচার্জগুলির উপর ভিত্তি করে পূর্বেকার মুর টিউবগুলোতে প্রয়োগ হয়ে আসছিল। প্যারিসের গ্র্যান্ড প্যালিস (গ্র্যান্ড প্যালেস)এ, ক্লডের ১৯১০ সালে নিয়ন আলোর এই বৃহৎ প্রদর্শনী স্থানটি মূলত পেরিস্টাইলএর ন‍্যায় রূপদান করা হয়েছিল । ক্লড এর সহযোগী, জ্যাকস ফনসেক, সাইনসমূহ এবং এর বিজ্ঞাপনের উপর ভিত্তি করে এর বাণিজ্যিক ব্যবসার সম্ভাব্যতা বুঝতে পেরেছিলেন। ১৯১৩ সাল নাগাদ প্যারিসে ওয়ার্মাউন্ডের সিনাজানোতে রাতের আকাশকে আলোকিত করার জন্য একটি বড় সাইন এবং ১৯১৯-এ প্যারিস অপেরা এর প্রবেশপথটি নিয়ন টিউব লাইট দিয়ে সজ্জিত করা হয়েছিল ।
মার্কিন যুক্তরাষ্ট্রে নিয়ন সাইনসমূহ বিশেষ উৎসাহের সাথে গৃহীত হয়েছিল। ১৯২৩ সালে ক্যালিফোর্নিয়ার লস অ্যাঞ্জেলেস শহরে আর্ল সি অ্যান্থনি তার প্যাকার্ড গাড়ি এজেন্সির জন্য ক্লডের কাছ থেকে দুটি নিয়ন সাইন কিনেছিলেন; যেগুলো আক্ষরিকভাবে বাণিজ্য বন্ধ করে দিয়েছিল  । ক্লডের মার্কিন পেটেন্টগুলি তাকে নিয়ন সাইনসমূহের উপর একচেটিয়া অধিকার প্রদান করেছিল এবং অ্যান্টনি এর নিয়ন সাইনের সফলতা দেখে, অনেক কোম্পানি নিয়ন সাইন প্রস্তুত করার জন্য ক্লডের সাথে ফ্রাঞ্চাইজি গঠন করেছিল। অনেক ক্ষেত্রে কোম্পানীগুলিকে একটি নির্দিষ্ট ভৌগোলিক এলাকায় নিয়নের চিহ্নগুলির উৎপাদনের জন্য একচেটিয়া লাইসেন্স প্রদান করা হয়; ১৯৩১ সালের মধ্যে, নিয়ন সাইন ব্যবসার মূল্য ছিল ১৬.৯ মিলিয়ন ডলার, যার মধ্যে উল্লেখযোগ্য শতাংশ ফ্রাঞ্চাইজিং ব‍্যবস্থা দ্বারা ক্লড নিয়ন লাইটস,ইনক কে দেওয়া হয়েছিল। ক্লডের প্রধান প‍্যাটেন্টের মেয়াদ ১৯৩২ সালে শেষ হয়ে গিয়েছিল, যার ফলে নিয়ন সাইনসমূহের উৎপাদন ব‍্যাপকভাবে বৃদ্ধি পায়। ১৯৩৯ সালে শিল্পকারখানার বিক্রয় ছিল $২২.০ মিলিয়ন; ১৯৩১ থেকে ১৯৩৯ পর্যন্ত  বিক্রয় বৃদ্ধির পরিমাণ দুই বছরের অনুপাতের তুলনায় অনেক বেশি ছিল ।
রুডি স্টার্ন লিখেন, "১৯৩০ এর দশক ছিল নিয়নের জন্য একটি গুরুত্বপূর্ণ সৃষ্টিশীল বছর, এটি এমন একটি সময় ছিল যখন অনেক নকশা ও অ্যানিমেশন কৌশল বিকশিত হয়েছিল। ও.জে. গেইডের মতো ব‍্যক্তি এবং, বিশেষত, ডগলাস লি নিয়নের বিজ্ঞাপনকে এমন অবস্থায় নিয়ে গিয়েছিলেন যা জর্জ ক্লড এবং তার সহযোগীরা কখনো কল্পনাও করতে পারেনি। লি, যিনি দর্শনীয় আদি টাইমস স্কয়ার কল্পায়িত এবং তৈরি করেছেন, তিনি এমন ডিসপ্লের উপর গবেষণা করেন যেগুলো গন্ধ, কুয়াশা এবং শব্দকে তাদের মোট প্রভাবের অংশ হিসেবে অন্তর্ভুক্ত করে।  ত্রিশের দশকে টাইমস স্কোয়ারের বেশিরভাগ চাক্ষুষ উদ্দীপনার কারণ ছিল লি এর গতিময় এবং চিত্তাকর্ষক শিল্প প্রতিভা" । মার্কিন যুক্তরাষ্ট্রে এবং অন্যান্য বেশ কয়েকটি দেশের বৃহৎ শহরগুলিতেও নিয়নের সাইনসমূহের বিস্তৃত প্রদর্শনী ছিল। শিকাগো সেঞ্চুরি অব প্রগ্রেস এক্সপোজেশন (১৯৩৩-৩৪), প্যারিস ওয়ার্ল্ড ফেয়ার (১৯৩৭) এবং নিউইয়র্ক ওয়ার্ল্ড ফেয়ার (১৯৩৯)এর মতো ঘটনাবলী  নিয়ন টিউবগুলির স্থাপত‍্যিক বৈশিষ্ট্য হিসেবে ব্যাপকভাবে ব্যবহারের জন্য উল্লেখযোগ্য ছিল। স্টার্ন দাবি করেন যে সিনেমা থিয়েটারের জন্য "জমকালো" নিয়ন ডিসপ্লের সৃষ্টি দুটির একটি অনুষঙ্গ, "চলচ্চিত্রে যাওয়ার আনন্দ হল  নিয়নের সঙ্গে অঙ্গাঙ্গিভাবে যুক্ত হয়ে যাওয়া।"
দ্বিতীয় বিশ্বযুদ্ধে (১৯৩৯-১৯৪৫) সারা বিশ্বের বেশিরভাগ মানুষকেই নতুন সাইন সংস্থাপন করতে হয়। যুদ্ধের পরে, শিল্প আবার বিকশিত হ‌ওয়া শুরু হয়।. মার্কস থিয়েলেন এই যুগ সম্পর্কে লিখেন, "দ্বিতীয় বিশ্বযুদ্ধের পর, সৈন্যদের পুনর্বিন্যাসে সহায়তা করার জন্য সরকারি কর্মসূচি চালু হয়েছিল। এগারি ইনস্টিটিউট (নিউইয়র্ক সিটি) দেশের কয়েকটি স্কুলের মধ্যে একটি ছিল যা নিয়ন-বাণিজ্য রহস্য শেখাত। ১৯৫০-এর দশকের আমেরিকার স্ট্রিমলাইনড নকশা নিয়ন ব্যবহার ছাড়া কল্পনাও করা যাবে না" । রিসোর্ট শহর হিসেবে লাস ভেগাস, নেভাদা এর উন্নয়ন নিয়ন সাইনসমূহের সাথে ওতপ্রোতভাবে জড়িত; টম উলেফ ১৯৬৫ সালে লিখেছিলেন, "লাস ভেগাস পৃথিবীর একমাত্র শহর, যার দিগন্ত, নিউ ইয়র্কের মতো ভবন দিয়ে নির্মিত নয়, অথবা উইলবব্রাম, ম্যাসাচুসেটস মত বৃক্ষ দিয়ে আচ্ছাদিত নয়, বরং সাইন দিয়ে তৈরি। কেউ লাস ভেগাসের রুট ৯১ এর দিকে এক মাইল দূর থেকে তাকিয়ে থাকলে কোনও বাড়ী, কোন গাছ‌ই দেখতে পাবেনা, শুধুমাত্র সাইন‌ই দেখতে পাবে। কিন্তু এরূপ সাইন! তারা বিশাল। তারা পুনরাবর্তিত হয়, তারা স্পন্দিত হয়, তারা আকারে আকাশচুম্বী, যাদের ছাড়া বিদ্যমান শিল্প ইতিহাসের  শব্দভাণ্ডার অসহায়" ।
সামগ্রিকভাবে, যদিও নিয়ন ডিসপ্লেগুলি কম ফ্যাশনেবল হয়ে উঠে, এবং কিছু শহর আইন করে তাদের নির্মাণকে নিরুৎসাহিত করে দেয় । নেলসন আলগ্রেইন ১৯৪৭ সালে তার ছোট গল্প দ্য নিয়ন ওয়াইল্ডারনেস’’ এর সংকলনটি রচনা করেন। মার্গালিট ফক্স লিখেন, "... দ্বিতীয় বিশ্বযুদ্ধের পর, নিয়ন সাইনসমূহ ক্রমবর্ধমানভাবে নমনীয় ফ্লোরসেন্ট-আলোকিত বাতি দ্বারা প্রতিস্থাপিত হ‌ওয়ার সাথে সাথে, রঙিন টিউবসমূহকে গ‍্যাসপূর্ণ সর্পিল আকারে রূপদানকারী শিল্পটি হ্রাস পেতে থাকে " । একটি অন্ধকার যুগ অন্তত ১৯৭০ এর দশক ধরে চলছিল, যখন শিল্পীরা উদ্দীপনা নিয়ে নিয়ন গ্রহণ করে; ১৯৭৯ সালে রুডি স্টার্ন তার ঘোষণাপত্রে নিয়ন থাকুক’’ প্রকাশ করেন । মারকাস থিয়েলেন ২০০৫ সালে জর্জ ক্লডের কাছে মার্কিন যুক্তরাষ্ট্রের পেটেন্টের ৯০ তম বার্ষিকীতে লিখেছিলেন, "নিয়ন প্রযুক্তিকে প্রতিস্থাপন করার পরিবর্তে, স্থাপত্যের প্রয়োগগুলিতে নিয়ন এবং শীতল ক্যাথোড ব্যবহারের চাহিদা বৃদ্ধি পেয়েছে, এবং ফাইবারোপিক্স এবং এল‌ইডি- এর মত নতুন কৌশলগুলি সাইন শিল্পের বাজারকে আরো জোরদার করেছে। পেটেন্ট নথিভুক্ত হ‌ওয়ার ৯০ বছর পর পর্যন্ত 'বর্জ্য' পণ্য নিয়ন টিউবের বিবর্তন অসম্পূর্ণ রয়ে যায়।"
নিয়ন দীপ্ত বাতি এবং প্লাজমা পর্দাসমূহ
নিয়ন গ্লো ল‍্যাম্পে, গ‍্যাসের দীপ্তিমান অঞ্চলটি হল পাতলা ‘’ঋণাত্মক আভাযুক্ত’’ অঞ্চল যেটি তৎক্ষণাৎ পার্শ্ববর্তী ঋণাত্নকভাবে চার্জকৃত ইলেকট্রোড (বা ‘’ক‍্যাথোড’’);ধণাত্নক চার্জযুক্ত ইলেক্ট্রোড ("অ‍্যানোড") ক্যাথোডের বেশ কাছাকাছি থাকে। এই বৈশিষ্ট্যগুলি নিয়ন আলোতে অনেক বেশি এবং উজ্জ্বল  "ধণাত্নক কলাম" প্রভাশালী অঞ্চল থেকে  দীপ্ত বাতিসমূহকে আলাদা করে। বাতিসমূহের প্রজ্বলিত অবস্থায় শক্তি অপচয়  হার খুবই সামান্য (প্রায় ০.১ ওয়াট), অতঃপর একে কোল্ড-ক‍্যাথোড লাইটিং আখ‍্যা দেয়া হয়।
নিয়ন বাতিসমূহের কিছু প্রয়োগ হল:
একটি নিয়ন বাতির, ঋণাত্নক আভা অঞ্চলটির ক্ষুদ্র আকার এবং বৈদ্যুতিক সার্কিটগুলিতে শোষিত নমনীয় ইলেকট্রনিক বৈশিষ্ট্যগুলির কারণে এই প্রযুক্তির গ্রহণযোগ্যতা পূর্ববর্তী প্লাজমা পেনেল ডিসপ্লের জন্য গ্রহণ করা হয়েছিল। প্রথম একরঙা ডট ম্যাট্রিক্স প্লাজমা প্যানেল উন্নীতকরণ করা হয় ১৯৬৪ সালে প্লাটো (PLATO) শিক্ষাগত কম্পিউটিং সিস্টেমের জন্য ইলিনয় বিশ্ববিদ্যালয়ে। তাদের নিয়ন বাতির বৈশিষ্ট্যগত রং ছিল; তাদের আবিষ্কারক, ডোনাল্ড এল বিৎজার, এইচ. জেন স্লটও এবং রবার্ট এইচ. উইলসন, একটি কার্যোপযোগী কম্পিউটার ডিসপ্লে বানাতে সক্ষম হয়েছিলেন যেটি নিজের অবস্থা মনে রাখতে পারত এবং এটির কেন্দ্রীয় কম্পিউটার সিস্টেম থেকে অবিরত রিফ্রেশ করার প্রয়োজন ছিল না। ঐ প্রথমদিকের একরঙা ডিসপ্লেসমূহ এবং সমসাময়িক রঙিন প্লাজমা  এবং টেলিভিশনসমূহের মধ‍্যে সম্পর্ক নিয়ে ২০০৬ সালে ল্যারি এফ ওয়েবার বর্ণনা দেন, "বাজারের সমস্ত প্লাজমা টিভিগুলির মধ‍্যে আজও একই রকম বৈশিষ্ট্য রয়েছে যা প্রথম প্লাজমা ডিসপ্লেতে প্রদর্শিত হয়েছিল যা শুধুমাত্র একটি একক কোষের ডিভাইস ছিল। এই বৈশিষ্ট্যগুলির মধ্যে বিকল্প ভোল্টেজ বজায়, অস্তরক স্তর, ওয়াল চার্জ, এবং একটি নিয়ন ভিত্তিক গ্যাস মিশ্রণ অন্তর্ভুক্ত।" রঙিন নিয়নের বাতিগুলির মতো, প্লাজমা ডিসপ্লে সমূহ একটি গ্যাস মিশ্রণ ব্যবহার করে যা অতিবেগুনী আলো নির্গত করে। প্রতিটি পিক্সেলের একটি ফসফার আছে যেটি  প্রধান রংগুলির একটিকে নির্গত করে।
নিয়ন আলোর আলো এবং শিল্পী
১৯৫০ থেকে ১৯৮০ এর দশক ছিল নিয়ন উৎপাদনের পুনরূদয় সময়। সে সময় সাইন কোম্পানিরা চ‍্যানেল লেটারিং নামক নতুন ধরনের সাইনসমূহ উদ্ভাবন করে, যেটিতে প্রতিটি অক্ষর ধাতুর পাত থেকে তৈরি করা হয়।
যদিও বাইরের বিজ্ঞাপনের জন্য নিয়ন আলোর বাজার বিংশ শতাব্দীর মাঝামাঝি থেকে কমেছে, তবে সাম্প্রতিক দশকে নিয়ন আলো শিল্পকর্মে সচেতনভাবে ব‍্যবহার হয়ে আসছে এবং তা একক বস্তু এবং স্থাপত্যের মধ্যে অংশভুক্ত করা হয়েছে। ফ্রাঙ্ক পপার, আর্জেন্টিনায় গিয়ুল ক‍্যাসিসের ১৯৪০ এর শেষের দিকের শিল্পকর্মের কাজে প্রধান উপাদান হিসেবে নিয়ন আলোর ব‍্যবহার সন্ধান লাভ করেন। নিয়ন আলোর শিল্পকর্মের সংক্ষিপ্ত ইতিহাসে পপার পরবর্তী শিল্পীদের মধ্যে যাদের উল্লেখ করেন তারা হলেন, স্টিভেন আন্তনকোস, ধারণামূলক শিল্পী জোসেফ কোসথ এবং ব্রুস নাউমান, মার্শাল রাইসস, চিশাসা, পিয়াত কোওলস্কি, মারিওজিও ন্যানুনসি এবং ফ্রাঙ্কো মোয়েলেলেট এছাড়াও লুসিও ফন্টানা, ড্যান ফ্লাভিন বা মারিও ম্যার্জ।
মার্কিন যুক্তরাষ্ট্রে বেশ কিছু জাদুঘর এখন নিয়ন আলো এবং শিল্পকর্মের প্রতি অনুগত প্রকাশ করেছে যেমন, দ‍্যা মিউজিয়াম অফ নিয়ন আর্ট (নিয়ন শিল্পী লিলি লিক কর্তৃক প্রতিষ্ঠিত, লস এঞ্জেলেস, ১৯৮১), দ‍্যা নিয়ন মিউজিয়াম (লাস ভেগাস, ১৯৯৬ সালে প্রতিষ্ঠিত), দ‍্যা আমেরিকান সাইন মিউজিয়াম (সিনসিনাটি, ১৯৯৯ সালে প্রতিষ্ঠিত), এবং নিয়ন মিউজিয়াম অফ ফিলাডেলফিয়া (লেন ডেভিডসন, ফিলাডেলফিয়া, ১৯৮৫ সালে প্রতিষ্ঠিত) । এই জাদুঘরগুলো নিয়ন শিল্পের প্রদর্শনী উপস্থাপনের পাশাপাশি ঐতিহাসিক সাইনেজ পরিদর্শন এবং পুনঃস্থাপন করে থাকে যেগুলোকে মূলত বিজ্ঞাপনের জন্য ডিজাইন করা হয়েছিল। নিয়ন আলোকে শিল্পকর্ম হিসেবে মনোযোগ আকর্ষণ করার জন্য ফটোগ্রাফের বেশ কয়েকটি বইও প্রকাশিত হয়েছে । ১৯৯৪ সালে খ্রিস্টান Schiess পনের জন "আলোক শিল্পীদের" প্রতি অনুগত প্রকাশ করে ফটোগ্রাফ এবং সাক্ষাৎকার সমেত একটি উপন্যাস প্রকাশিত করেছিল ।
৮নং ওয়ার্ড, সিলেট সিটি কর্পোরেশন
৮নং ওয়ার্ড বাংলাদেশের সিলেট সিটি কর্পোরেশনের আওতাধীন একটি ওয়ার্ড।
জনসংখ্যা
২০১১ সালের আদমশুমারি অনুযায়ী ৮নং ওয়ার্ডের জনসংখ্যা ২৮,১৯৪ জন। এর মধ্যে পুরুষ ১৫,৭০৭ জন এবং মহিলা ১৩,৪৮৭ জন। মোট পরিবার ৬,০৬৯টি।
প্রশাসনিক কাঠামো
সিলেট সিটি কর্পোরেশনের আওতাধীন ৮নং ওয়ার্ডের প্রশাসনিক কার্যক্রম বিমানবন্দর থানার আওতাধীন এবং এটি জাতীয় সংসদের ২২৯নং নির্বাচনী এলাকা সিলেট-১ এর অংশ।
শিক্ষা
২০১১ সালের আদমশুমারি অনুযায়ী ৮নং ওয়ার্ডের উপজেলার সাক্ষরতার হার ৬৮.৫%।
জগৎকান্ত শীল
জগৎকান্ত শীল (১৯০৩ - ১৯৬৯) একজন প্রখ্যাত বাঙালী বক্সার ও ক্রীড়াবিদ । ফুটবল, হকি, ক্রিকেট, টেনিস, সাঁতার, দূরপাল্লার দৌড় ইত্যাদিতে জগৎকান্ত সমানভাবে যোগদান করেছিলেন । কিন্তু বক্সিং-এ তার অবদান অনস্বীকার্য । ১৯৪৮ গ্রীষ্মকালীন অলিম্পিক এবং ১৯৫২ গ্রীষ্মকালীন অলিম্পিকে ভারতীয় বক্সিং দলের বিশেষজ্ঞ কোচ হিসাবে যোগদান করেন । শরীরচর্চায় বাঙালীদের বিশেষ উৎসাহদানের জন্য “স্কুল অফ ফিজিক্যাল কালচার”-এর প্রতিষ্ঠা করেন ।।
প্রথম জীবন
মধ্য কলকাতার ১৮ নম্বর সিদ্ধেশ্বর চন্দ্র লেনে বঙ্কুবিহারী শীল এর দ্বিতীয় সন্তান জগৎকান্ত শীল এর জন্ম হয় ১৯০৩ সালে | জগৎকান্তরা ছিলেন চার ভাই ও পাঁচ বোন ।
জগৎকান্ত ছোটবেলা থেকেই খুব দুরন্ত ছিলেন । শারীরিক সক্ষমতা অন্যদের থেকে অনেক বেশি থাকায় তার সঙ্গে অন্য ছেলেরা একা বা একযোগে লড়াই করতে উঠতে পারতো না । এইসময় থেকেই তার মধ্যে যে কোনো রকম খেলাধূলোর প্রতি আগ্রহ বাড়তে লাগলো ।
ছয় বছর বয়সে জগৎকান্ত বৌবাজার হাইস্কুল-এ ভর্তি হন । কিন্তু যথারিতি তিনি পড়াশুনার থেকে খেলাধূলায় বেশি আগ্রহী ছিলেন । থার্ড ক্লাসে(এখনকার ক্লাস এইট) ওঠার পর ফুটবল খেলার প্রতি আকর্ষণ তাকে স্কুলের একটা দল গঠনে অনুপ্রাণিত করে । তখনকার দিনে বাঙালি পাড়ার কোনো স্কুলে ফুটবল বা অন্য কোনো দল ছিল না । স্কুল কর্তৃপক্ষ বা অভিভাবক কেউই ছাত্রদের দৈহিক অনুশীলনের প্রতি মনোযোগ বা উৎসাহ দেওয়ার প্রয়োজন বোধ করতেন না - বরঞ্চ এই প্রচেষ্টাকে নিরস্ত করারই চেষ্টা করতেন । জগৎকান্তের নিরলস প্রচেষ্টায় কয়েকজন ছাত্রকে নিয়ে অবশেষে একটা ফুটবল দল গঠন করা হল ।
মাট্রিক পাশ করে তিনি যখন বঙ্গবাসী কলেজএ ভর্তি হলেন তখন প্রথম বিশ্বযুদ্ধ শেষ হয়ে এসেছে । জগৎকান্তের কলেজ জীবন ছিল খণস্থায়ী কিন্তু সমস্ত খেলাধূলার প্রতি উৎসাহ তাকে বৃহত্তর ক্রীড়াক্ষেত্রে প্রবেশ করার সুযোগ এনে দিয়েছিল । তিনি মোহনবাগান ক্লাব(এখনমোহনবাগান অ্যাথলেটিক ক্লাব) এর সভ্য হলেন । প্রথমে ক্লাবের দ্বিতীয় টিমে খেলা শুরু করে কিছুদিনের মধ্যেই প্রথম ডিভিশন লীগ টিমে নিজের স্থান করে নেন । এর সঙ্গে ক্রিকেট এবং দূরপাল্লার দৌড়ে নিজেকে পারদর্শী করে তুলতে লাগলেন । প্রথম বাঙালী প্রতিযোগী হিসেবে প্রথমে পাঁচ মাইল ও পরে দশ মাইল দৌড় প্রতিযোগীতায় অংশগ্রহণ করা শুরু করেন ।
১৯১৯ থেকে ১৯২৬ পর্যন্ত সময়ের মধ্যে কঠিন শ্রম ও অধ্যাবসায়ের দ্বারা নিজেকে উচ্চ আসনে প্রতিষ্ঠিত করেন । ১৯২৩-২৪ সালে মাদ্রাজে(চেন্নাই) ডাঃ এইচ ডব্লু বাক্‌ - এর অধীনে স্কুল অফ ফিজিক্যাল এডুকেশন থেকে প্রথম শ্রেণীর ডিপ্লোমা নিয়ে সসন্মানে কলকাতায় ফিরে আসেন ।
চাকরী
খেলাধূলোর প্রতি ছেলের এত উৎসাহ বঙ্কুবিহারীকে চিন্তিত করে তুলেছিল, অনেক বকাবকি করেও যখন লাভ হল না তখন তিনি জোর করে জগৎকান্তকে আন্ড্রু ইউল কোম্পানীর চাকরিতে ঢুকিয়ে দেন যেখানে তিনি নিজেও চাকরি করতেন । তা সত্ত্বেও জগৎকান্ত অফিসের ফাঁকে এবং ফাঁকি দিয়ে পুরোদমে খেলাধূলো চালিয়ে যেতে লাগলেন । কিন্তু এই ব্যাপারটা বেশিদিন চাপা থাকলো না – উপরওয়ালার ধমক খেয়ে বিরক্ত হয়ে চাকরিতে ইস্তফা দিয়ে দিলেন । তারপর কলকাতা কর্পোরেশন(এখনকলকাতা পৌরসংস্থা)র “পার্ক ফিজিক্যাল ডাইরেক্টর” হিসাবে কিছুদিন চাকরি করেন । এরপর তিনি অক্টোভিয়াস স্টীল কোম্পানী, জগবন্ধু ইনস্টিটিউশন, বাটা শ্যু কোম্পানী এবং অবশেষে আবার কলকাতা কর্পোরেশনের চাকরিতে যোগদান করেন যেখান থেকে ১৯৬৭ সালে তার চাকরি জীবন শেষ হয় ।
ক্রীড়াপারদর্শীতা
মোহনবাগানে ফুটবল খেলা ছাড়াও জগৎকান্ত অন্যান্য খেলাধূলোর সাথেও যুক্ত ছিলেন । এর মধ্যে প্রধান ছিল বক্সিং ও দূরপাল্লার দৌড় । পরাধীন ভারতে কলকাতার সাহেব পাড়ায় ‘নেটিভ’ বাঙ্গালীদের প্রতি গোরা সাহেবদের ঔদ্ধত্য ও দূরব্যবহার জগৎকান্ত কোনোদিনই মেনে নিতে পারেননি । তিনি স্বপ্ন দেখেছিলেন নিজেরা শক্তিশালী হয়ে সাহেবদের মোকাবিলা করবার । তাই তিনি মাদ্রাজে থাকাকালীন ডঃ বাক-এর কাছে নিজেই বক্সিং-এর চর্চা শুরু করেন । ইতিমধ্যে তিনি প্রথম বাঙ্গালী হিসেবে ১০ মাইল দূরপাল্লার দৌড় প্রতিযোগীতায় দ্বিতীয় স্থান অধিকার করে বিশেষ কীর্তি স্থাপন করেন । এতকিছু করার পরেও বক্সিং নিয়ে কিছু করতে না পারার দূঃখ জগৎকান্তকে অশান্ত করে তোলে । বক্সিং একা একা অভ্যাস করা যায় না – প্রতিদ্বন্দ্বীর প্রয়োজন । তাই তিনি আরও দুজন বাঙ্গালী যুবক এবং একজন নেপালী যুবককে অনুপ্রাণিত করে ‘ওয়াই এম সি এ’ কলেজস্ট্রীট শাখায় প্রতিদিন বিকেলে অনুশীলন শুরু করলেন । উপযুক্ত শিক্ষক না থাকায় তাদের অনুশীলনে খামতি থেকে যাচ্ছিল । জগৎকান্ত তৎকালীন দ্য স্টেটসম্যান পত্রিকার সম্পাদকীয় বিভাগের মিস্টার ফিশার এর সঙ্গে এই বিষয়ে যোগাযোগ করেন – যিনি নিজে বক্সার ছিলেন না কিন্তু জগৎকান্তের আগ্রহ দেখে তার পূর্বলব্ধ্ জ্ঞান থেকে এই চার যুবককে শিক্ষা দান করতে লাগলেন ।
সংগঠক
বক্সিং শেখার মাধ্যমে জগৎকান্তের সাংগঠনিক ক্ষমতার প্রকাশ পায় । ১৯২৫ সালে ইণ্ডিয়ান অ্যামেচার বক্সিং ফেডারেশনের প্রতিষ্ঠাতা সেক্রেটারী শ্রী পি মিশ্র, শ্রী বি এন দাস, ডঃ এস মুখার্জী, পি কে সাউ, সন্তোষ দত্ত, এস সি দত্ত প্রমুখের সহযোগিতায় “স্কুল অফ ফিজিক্যাল কালচার”-এর গোড়াপত্তন করেন । সেই বছরই পাঁচ মাইল দৌড় প্রতিযোগিতার প্রথম বার্ষিক অনুষ্ঠান পালন করেন । “স্কুল অফ ফিজিক্যাল কালচার” বলতে যা বোঝায় প্রথম দিকে তার কিছুই ছিল না । ডঃ বামন দাস মুখোপাধ্যায়ের সহায়তায় ১২৬ নং ধর্মতলা স্ট্রীটের চত্বরে চারটি খুঁটি পুঁতে দু প্রস্ত দড়ি দিয়ে ঘিরে একটি বক্সিং রিং তৈরী হল যা ছিল কলকাতার পুরোদস্তুর বাঙ্গালীদের বক্সিং শিক্ষার কেন্দ্র ।
এই রিং-এ জগৎকান্ত তৎকালীন পশ্চিম ভারতের বক্সার মিলটন কিউবস-কে নিয়ে এসে শিক্ষাদানের বন্দোবস্ত করলেন । প্রাথমিকভাবে স্কুলে ছাত্র যোগাড় করা মুশকিল হয়ে যাচ্ছিল । জগৎকান্ত তখন ডঃ বাকের কাছে শেখা ডাম্বেল ও মুগুর ড্রিল শুরু করলেন । সেখানে বেশ কিছু ছাত্র ভর্তি হল । এই ড্রিলের দল থেকেই জগৎকান্ত তৈরী করলেন তার ছোট বক্সিং দল ।
এইবার তিনি এই দলটির প্রচারের দিকে নজর দিলেন । অ্যাংলো ইণ্ডিয়ান ও ইংরেজদের স্কুল থেকে প্রতিদ্বন্দ্বী যোগাড় করলেন । “সাহেবদের সঙ্গে বাঙ্গালীদের লড়াই” খুব তাড়াতাড়ি জনপ্রিয়তা লাভ করলো । যেখানে যত জলসা হত জগৎকান্তের ডাক পড়তো । এই রকম প্রদর্শনীতে বক্সিং দেখবার জন্য প্রচুর জনসমাবেশ হত, টিকিটের চাহিদাও ছিল প্রচুর । গ্লোব সিনেমা, এম্পায়ার সিনেমা, কিং কার্নিভাল, মট কার্নিভাল, সেলার্স সার্কাস, রয়্যাল সার্কাস, কারসন সার্কাস ইত্যাদি হলগুলিতে যে সব বক্সিং প্রদর্শনী হত তাতে জগৎকান্ত প্রথম দিকে বাঙ্গালী হিসেবে সুযোগ পেতেন না । কিন্তু প্রতিভাকে কখনোই চেপে রাখা যায় না । ক্রীক রো নিবাসী এক অ্যাংলো ইণ্ডিয়ান মিস্টার লরেন্সের তত্ত্বাবধানে জগৎকান্ত ইংরেজ ও অ্যাংলো ইণ্ডিয়ানদের সাথে বক্সিং প্রতিযোগিতায় অংশগ্রহণ করা শুরু করেন । প্রায় সবকটি লড়াইতেই জগৎকান্ত বিজয়ী হন এবং দিকে দিকে তার নাম ছড়িয়ে পড়ে “জে কে শীল” হিসেবে । ১৯২৬ থেকে ১৯৩৪ সালের মধ্যে তিনি প্রায় ১৫০টির বেশি লড়াইতে তিনি যোগদান করেন, হারেন মাত্র ১২/১৩টিতে । এর মধ্যে প্রমুখ হল ১৯২৮ সালে কলকাতার পার্ল সিনেমাতে বিখ্যাত বক্সার উইল কার্টার এবং ১৯৩০ সালে আমেরিকান সার্কাসে ফিলিপিও বক্সার রস কার্লোর সাথে লড়াই যেখানে প্রতিক্ষেত্রেই জগৎকান্ত জয়লাভ করেন ।
জগৎকান্ত তার এক অন্যতম অনুরাগী তদনিন্তন কলকাতার মেয়র শ্রী সুভাষচন্দ্র বসুর সহায়তায় “স্কুল অফ ফিজিক্যাল কালচার”-কে ওয়েলিংটন স্কোয়ার পার্কে স্থানান্তরিত করতে সক্ষম হন । সেই বছরই জগৎকান্ত আন্তঃ স্কুল বক্সিং প্রতিযোগিতা শুরু করলেন যেখানে বাংলার বিভিন্ন জেলা থেকে প্রতিযোগীরা যোগদান করতো । “স্কুল অফ ফিজিক্যাল কালচার”-এ আস্তে আস্তে বক্সিং ছাড়াও অন্যান্য খেলাধুলা যেমন কুস্তি, জিমন্যাসটিক, টেনিস এবং ক্রিকেট খেলার প্রশিক্ষণ শুরু করলেন ।
জগৎকান্ত বাঙ্গালী ছেলেমেয়েদের শরীর শিক্ষায় উৎসাহিত করার জন্য “শরীর সামলাও” নামে একটি বই প্রকাশ করেন ।
পাভেল আক্সেলরদ
পাভেল বোরিসভিচ আক্সেলরদ (Па́вел Бори́сович Аксельро́д Pavel Borisovich Axelrod; ২৫ আগস্ট, ১৮৫০ - ১৬ এপ্রিল, ১৯২৮) ছিলেন একজন রুশ মেনশেভিক ও সমাজ-গণতন্ত্রী। ১৮৮৩ সালে 'শ্রম মুক্তি' গ্রুপে যোগ দেন। ১৯০১ সাল থেকে ইস্ক্রার সম্পাদকমণ্ডলীর একজন সদস্য হন। রুশ সোশ্যাল-ডেমোক্রাটিক শ্রমিক পার্টির দ্বিতীয় কংগ্রেসের (১৯০৩) পর থেকে রাশিয়ায় মেনশেভিকবাদের অন্যতম নেতা হিসেবে নিজেকে প্রতিষ্ঠিত করেন। ১৯১৭ সালের অক্টোবর বিপ্লবের বিরোধিতা করেন এবং বিদেশে চলে যান।
জগৎকান্ত শীল
শিক্ষকতা
জগবন্ধু ইনস্টিটিউশন ও কলকাতা কর্পোরেশনে ব্যায়ামশিক্ষক হিসেবে জগৎকান্ত বেশ কিছুদিন কাজ করেন । ব্যায়াম ও মুষ্টিযুদ্ধ ছাড়াও ফুটবল শিক্ষক হিসেবে তার অবদান প্রচুর। ১৯৩৭ সালে এরিয়ান ক্লাব তার কোচিং-এ ডুরাণ্ড কাপের সেমিফাইনালে ওঠে । এর পর বাটা শ্যু কোম্পানীর ফুটবল দল জগৎকান্তের তত্ত্বাবধানে বোম্বে থেকে বিখ্যাত রোর্ভাস কাপ জয় করে নিয়ে আসে । এরপর তিনি ইস্টবেঙ্গল ক্লাবের( বর্তমানে কিংফিশার ইস্টবেঙ্গল ক্লাব) কোচ হিসেবে যোগদান করেন । ১৯৪১ সালে তারই তত্ত্বাবধানে ইস্টবেঙ্গল ক্লাব প্রথমবার লীগ খেতাব জয় করে।
পাভেল আক্সেলরদ
মৃত্যু
আক্সেলরদ ১৯২৮ সালে নির্বাসিত অবস্থায় বার্লিনে মারা যান।
জগৎকান্ত শীল
বিচারক
বক্সিং ছাড়াও জগৎকান্ত ফুটবল, ক্রিকেট, হকি, অ্যাথেলেটিকস, সুইমিং, জিমন্যাস্টিক, ওয়েটলিফটিং ইত্যাদিতে নিয়মিতভাবে বিচারকের আসন গ্রহণ করতেন। মৃত্যুকাল অবধি তিনি “বেঙ্গল রোড রেস অ্যাসোসিয়েশন”-এর সভাপতি ও “কলকাতা রেফারিস অ্যাসোসিয়েশন”-এর রেফারিদের পরীক্ষক বোর্ডের সভাপতি ছিলেন । আইএবিএফ অ্যামেচার অ্যাথেলেটিক ফেডারেশন ও অন্যান্য বহু প্রতিষ্ঠানের কার্যকরী সমিতির সভ্য ছিলেন ।
বিদেশে সাফল্য
১৯৪৮ সালে লন্ডন অলিম্পিকে প্রথমবার যোগদানকারী ভারতীয় বক্সিং দলের বিশেষজ্ঞ কোচ হিসাবে জগৎকান্তকে পাঠানো হয় । এরপরেও ১৯৫২ সালে হেলসিঙ্কি অলিম্পিকেও তিনি ভারতীয় বক্সিং টিমের কোচ ছিলেন । বক্সিং টিম নিয়ে ওই বছরই তিনি বার্মা(এখনকার মায়ানমার) সফর করেন । ভারত-শ্রীলঙ্কা বাৎসরিক স্কুল চ্যাম্পিয়নশিপ প্রতিযোগিতায় অংশগ্রহণ করতে ১৯৫৯ ও ১৯৬১ সালে ভারতীয় স্কুল বক্সিং দলের সাথে পরিদর্শক ও বিচারক হিসাবে অংশগ্রহণ করেন । ১৯৬৪ সালে তার নিজস্ব প্রতিষ্ঠান “স্কুল অফ ফিজিক্যাল কালচার” থেকে একটি দল নিয়ে নেপাল ভ্রমণ করেন- যাতে বক্সার ছাড়াও জিমন্যাস্ট ও বডি বিল্ডাররাও ছিল ।
পারিবারিক জীবন
জগৎকান্ত ১৯৩৭ সালে কমলিনীদেবীর সাথে বিবাহসূত্রে আবদ্ধ হন । জগৎকান্ত ও কমলিনীর সন্তান ছিলেন সাত জনঃ পাঁচ পুত্র ও দুই কন্যা। জগৎকান্তের সারাজীবন যৌথপরিবারে অতিবাহিত হয় যা পরোক্ষভাবে তাকে একজন সফল সংগঠক ও অধিনায়ক হিসাবে গড়ে উঠতে সাহায্য করে ।
মৃত্যু
১৯৬৯ সালের ১৬ই জানুয়ারি মধ্যপ্রদেশের জব্বলপুরে জাতীয় বক্সিং-এর প্রতিযোগিতা চলাকালীন জগৎকান্ত শেষ নিশ্বাস ত্যাগ করেন ।
আলভী আহমেদ
আলভী আহমেদ একজন বাংলাদেশী পরিচালক, লেখক এবং অনুবাদক। তিনি বাংলাদেশী টেলিভিশন মিডিয়ায় প্রায় ১০০ এর কাছাকাছি ধারাবাহিক নাটক ও স্বল্পদৈর্ঘ্যের নাটক এবং চলচ্চিত্র নির্মাণ করেছেন। তার পরিচালিত চলচ্চিত্র ইউটার্ন ২০১৫ সালে দেশজুড়ে ৮০টির বেশি সিনেমা হলে মুক্তি পায়। তিনি প্রখ্যাত জাপানি কথাসাহিত্যিক হারুকি মুরাকামির কিছু গল্প ও উপন্যাস বাংলায় অনুবাদ করেছেন। এছাড়াও তার মৌলিক উপন্যাস জীবন অপেরা ২০২১ সালে প্রকাশিত হয়।
শিক্ষা ও ব্যক্তিজীবন
আলভী আহমেদ বরিশাল ক্যাডেট কলেজ থেকে মাধ্যমিক এবং উচ্চ মাধ্যমিক শিক্ষা সম্পন্ন করেন। শিক্ষাজীবনে তিনি আন্তক্যাডেট কলেজ সাহিত্য এবং সাংস্কৃতিক প্রতিযোগিতায় বিতর্কে স্বর্ণপদক লাভ করেন। এছাড়াও বাংলাদেশ টেলিভিশন বিতর্ক প্রতিযোগিতায় শ্রেষ্ঠ বক্তার গৌরব অর্জন করেছিলেন। উচ্চমাধ্যমিক পরীক্ষায় সমগ্র বাংলাদেশের মধ্যে সম্মিলিত মেধা তালিকায় তার স্থান ছিল দ্বিতীয়। ২০০৫ সালে বাংলাদেশ প্রকৌশল এবং প্রযুক্তি বিশ্ববিদ্যালয় থেকে তড়িৎ প্রকৌশলে স্নাতক ডিগ্রী অর্জন করেন। ২০১৬ সালে তিনি জিনাত হোসেনের সাথে বিবাহ বন্ধনে আবদ্ধ হন।
কর্মজীবন
২০০৫ সালে আলভী আহমেদ টেলিকম অপারেটর গ্রামীণফোনে সিস্টেম ইঞ্জিনিয়ার হিসাবে কর্মজীবন শুরু করেন। পরবর্তীতে তিনি চাকরি ছেড়ে দেন এবং সৃজনশীল পেশায় আত্মনিয়োগ করেন। তার পরিচালিত প্রথম টিভি নাটক স্টেশন একাত্তর ২০০৬ সালের ২৬ মার্চ আরটিভিতে প্রচারিত হয়। ২০০৬ সাল থেকে বর্তমান পর্যন্ত তিনি প্রায় ১০০টি ধারাবাহিক নাটক ও স্বল্পদৈর্ঘ্যের নাটক পরিচালনা করেছেন ও একাধিক পুরস্কার অর্জন করেছেন। তার পরিচালিত নাটকগুলো বাংলাদেশী টেলিভিশন মিডিয়াতে দর্শক নন্দিত হয়েছে। নাটক পরিচালনা করার পাশাপাশি তিনি কিছু বিদেশী লেখকের বই বিশেষত জাপানি কথাসাহিত্যিক হারুকি মুরাকামির কিছু বই অনুবাদ করেন।
চলচ্চিত্র
২০১৫ সালে তার পরিচালিত ঢালিউড চলচ্চিত্র ইউটার্ন মুক্তি পায়। সিনেমাটিতে মিশা সওদাগর, মৌটুসী বিশ্বাস, শহীদুজ্জামান সেলিম, শিপন মিত্র, ইরফান সাজ্জাদ, আইরিন সুলতানা অভিনয় করেছেন। চলচ্চিত্রটি সারা বাংলাদেশে ৮০টিরও বেশি হলে সিনেমাটি মুক্তি পায়।
ছোট বনগ্রাম জমিদার বাড়ি
ছোট বনগ্রাম জমিদার বাড়ি বাংলাদেশ এর গোপালগঞ্জ জেলার মুকসুদপুর উপজেলার ছোট বনগ্রাম গ্রামে অবস্থিত এক ঐতিহাসিক জমিদার বাড়ি। স্থানীয়দের কাছে এটি ভূঁইয়া বাড়ি নামেও বেশ পরিচিত।
ইতিহাস
কার দ্বারা এবং কবে নাগাদ এই জমিদার বংশ ও জমিদার বাড়ির সূচনা হয়েছে। তার কোনো সঠিক তথ্য জানা যায়নি। এটি মুকসুদপুর উপজেলার মহারাজপুর ইউনিয়নে অবস্থিত। এই বাড়িটিকে স্থানীয়রা ভূঁইয়া বাড়ি নামে ডাকেন।
জিপিএইচ ইস্পাত লিমিটেড
জিপিএইচ ইস্পাত লিমিটেড বাংলাদেশের চট্টগ্রামে অবস্থিত একটি পাবলিক লিমিটেড ইস্পাত উত্পাদনকারী সংস্থা।
নাম
GPH নামটি "God fearing", "Plain living" ও "High Thinking" শব্দগুলোর আদ্যাক্ষর সমন্বয়ে গঠিত।
ইতিহাস
সংস্থাটি ১৭ই মে ২০০৬ সালে প্রতিষ্ঠিত হয়েছিল এবং ২০০৮ সালে এটির কার্যক্রম শুরু করে। এটি ২০১২ সালে একটি পাবলিক লিমিটেড সংস্থা হিসাবে তালিকাভুক্ত হয়। ২০১৬ সালে, প্রতিষ্ঠানটি চট্টগ্রামের সীতাকুন্ডে তার সম্প্রসারণ প্রকল্প শুরু করে। সংস্থাটি ৮ লক্ষ মেট্রিক টন বার্ষিক ক্ষমতার ইস্পাত কারখানার জন্য প্রায় ২০০ মিলিয়ন মার্কিন ডলার বিনিয়োগ করে। সংস্থাটি তার সম্প্রসারণ প্রকল্পের জন্য ১২ টি আর্থিক প্রতিষ্ঠান থেকে ১৫৪ মিলিয়ন মার্কিন ডলার ঋণ সংগ্রহ করেছে।
ধুন্দল
thumb|ধুঁধুঁল ধুন্দল বা ধুঁধুঁল বা ধুন্দুল (বৈজ্ঞানিক নাম: Luffa aegyptiaca) হচ্ছে কিউকারবিটাসি (শসা লাউ) পরিবারের লাফা গণের বর্ষজীবী বিশাল আরোহী বীরুৎ। ঝিঙের মতো এরাও একই গণের উদ্ভিদ। তবে সব্জির থেকেও ধুন্দলের ছোবড়া বেশি বিখ্যাত।
thumb|ধুঁধুঁল [[ছোবড়া|ছোবড়ার প্রস্থচ্ছেদ, অক্ষীয় দৃশ্য]] thumb|ধুঁধুঁল [[ছোবড়া|ছোবড়ার পার্শ্বদৃশ্য]]
ব্যবহার
অপরিপক্ক ফল, কচিপাতা এবং ফুলের মুকুল সবজিরূপে খাওয়া হয়।
এর বীজ থেকে ভোজ্য তেল বের করা যেতে পারে। তেল মেশানো খোল খাবার হিসাবে খরগোশ এবং ক্যাটফিশকে খাওয়ানো যেতে পারে বা এটি সার হিসাবেও ব্যবহার করা যেতে পারে।
বঙ্গদেশীয় স্নান প্রসাধন সামগ্রীর মধ্যে গা ঘষার জন্যে ধুঁধুঁল ছোবড়ার ব্যবহার সম্ভবতঃ অতি প্রাচীন। পাকা ধুঁধুঁল ফলকে শুকিয়ে ছোবড়া তৈরি হয়। এর মধ্যের সংবাহী শিরাগুলি (ভ্যাস্কুলার বান্ডল), বিশেষ করে কাষ্ঠল জাইলেম তন্তুর জন্যে ধুঁধুঁল ছোবড়া একটু খরখরে (কিন্তু খুব শক্ত নয়, তাই প্রসাধন সামগ্রী হিসাবে উপযুক্ত)।
সিঙ্গাপুর জাতীয় ক্রিকেট দল
সিঙ্গাপুর জাতীয় ক্রিকেট দল আন্তর্জাতিক ক্রিকেট অঙ্গনে সিঙ্গাপুরের প্রতিনিধিত্ব করছে। ১৯৭৪ সালে দলটি আন্তর্জাতিক ক্রিকেট কাউন্সিলের সহযোগী সদস্য হিসেবে অন্তর্ভুক্ত হয়। ১৯৮৬ ও ২০০৫ সালের প্রতিযোগিতা বাদে আইসিসি ট্রফির প্রতিটি আসরে (বর্তমান আইসিসি বিশ্বকাপ বাছাইপর্ব) অংশ নিয়েছে। ২০০৮ সালে বিশ্ব ক্রিকেট লীগ ৫ম বিভাগে তারা পঞ্চম স্থান দখল করায় ২০০৯ সালে আইসিসি বিশ্বকাপ বাছাইপর্বে খেলার সুযোগ হারায়।
এছাড়াও দলটি এসিসি ট্রফি ও এর পূর্বসূরী দক্ষিণ পূর্ব এশিয়ান টুর্নামেন্টের প্রতিটি আসরে খেলে। প্রতি বছর মালয়েশিয়ার বিপক্ষে তিনদিনের খেলায় সদারা কাপে ও একদিনের সিরিজে স্তান নাগাইয়া ট্রফিতে খেলে। ১৯৯১ থেকে ২০০৪ সাল পর্যন্ত টুঙ্কু জাফর কাপে মালয়েশিয়া, হংকং ও থাইল্যান্ডের সাথে খেলে।
ইতিহাস
১৮৩৭ সালে সিঙ্গাপুরে সর্বপ্রথম ক্রিকেট খেলার কথা জানা যায়। সিঙ্গাপুর ফ্রি প্রেসে মি. জেড অভিযোগ করেন যে, গীর্জার কাছাকাছি ক্রিকেট খেলার ফলে রবিবাসরীয় বিশ্রামে ব্যাঘাতের সৃষ্টি ঘটে। এরফলে ১৯৩০-এর দশক পর্যন্ত স্থানটিতে রবিবারে খেলা নিষিদ্ধ ঘোষণা করা হয়।
ভ্রমণতরীতে কর্মকর্তাগণ বিনোদনের উদ্দেশ্যে ক্রিকেট খেলেছেন। ১৮৫২ সালে সিঙ্গাপুর ক্রিকেট ক্লাব প্রতিষ্ঠিত হয়। একই বছর নিজেদের মধ্যে তারা প্রথম খেলায় অংশ নিয়েছিল। কিন্তু শুরুর দিকে খেলার মান ভীষণ দূর্বল ছিল। ১৮৬৫ সালের পূর্ব পর্যন্ত কোন দলই শতাধিক রান করতে পারেনি। দুই বছর পর প্রথম ক্রিকেটার হিসেবে লুইস গ্লাস সেঞ্চুরি করার বিরল কৃতিত্ব অর্জন করেন।
ব্রিটিশ মালয়ের অন্তর্ভুক্ত পেনাং, পেরাক ও কুয়ালালামপুরের বিপক্ষে সিঙ্গাপুর ক্রিকেট ক্লাব খেলতে শুরু করে। এরফলে হংকংয়ে দল প্রেরণের জন্য আমন্ত্রণ আসে। এভাবেই আন্তঃবন্দর খেলার ন্যায় দীর্ঘকালীন সিরিজের সূত্রপাত ঘটে যা ১৯৮৭ সাল পর্যন্ত চলমান ছিল।
হংকংয়ের কাছ থেকে আমন্ত্রণ পাবার পর ১৮৯০ সালে স্ট্রেইটস সেটেলম্যান্ট ক্রিকেট দল গঠিত হয়। দলটি দুইটি দুই-দিনের খেলায় অংশ নিলেও উভয়টিতেই পরাজিত হয়। পরের বছর হংকং ও সিলন সিঙ্গাপুরে খেলতে যায়। স্বাগতিক দল উভয়টিতেই জয় পায় ও সিলন/হংকংয়ের সম্মিলিত দলের বিরুদ্ধে ড্র করে।
আইসিসি সদস্য
১৯৭৪ সালে সিঙ্গাপুর আইসিসি’র সহযোগী সদস্যের মর্যাদা পায়। তিন বছর পর প্রথমবারের মতো সদরা কাপের শিরোপা পায়। ১৯৭৮ সালে সফরকারী ভারতের বিপক্ষে খেলে। ঐ খেলাটি ড্রয়ে পরিণত হয়। ১৯৭৯ সালে ইংল্যান্ডে অনুষ্ঠিত প্রথম আইসিসি ট্রফিতে গ্রুপ পর্যায়ে ৪র্থ স্থান দখল করে। দলটি কেবলমাত্র আর্জেন্টিনার বিপক্ষে বিজয়ী হয়। ১৯৮২ সালের প্রতিযোগিতায় গ্রুপ পর্বে ৮ দলের মধ্যে ৪র্থ স্থান পায়। কিন্তু, ১৯৮৬ সালের প্রতিযোগিতায় চাকরি থেকে ছুটি না পাওয়ায় অনেক খেলোয়াড় অংশ না নেয়ায় নিজেদের নাম প্রত্যাহার করে।
অভিরাম করিমিয়া আলিম মাদরাসা
অভিরাম করিমিয়া আলিম মাদরাসা রংপুর বিভাগের রংপুর সিটি কর্পোরনেশনের মধ্যে অবস্থিত একটি আলিয়া মাদ্রাসা। মাদ্রাসাটি বাংলাদেশ মাদ্রাসা শিক্ষাবোর্ডের নিয়ন্ত্রাধীন এমপিও ভুক্ত আলিম মাদ্রাসা।
ইতিহাস
মাদরাসাটি ১ জানুয়ারী, ১৯৭৩ সালে রংপুর সিটির ২ নং ওয়ার্ডে শুকানচকি নামক গ্রামে দাখিল মাদরাসা হিসাবে শুরু হয়েছিল। ১৯৭৬ সালে মাদরাসাটি দাখিল ও ১৯৯৩ সালে আলিম খোলার অনুমতি লাভ করে। এই মাদরাসাটি স্থানীয় নুরুল হক মাস্টারের একান্ত প্রচেষ্টায় প্রতিষ্ঠিত হয়েছিলো। প্রতিষ্ঠাকালীন সময়ে এলাকার লোকজনের দানকৃত জমির উপরে মাদ্রাসার কার্যক্রম শুরু হয়। মাওলানা মকবুল হোসেন প্রথম সুপারের দায়িত্ব পালন করেন। তার চেষ্টায় মাদরাসাটি দাখিল থেকে আলিম ক্লাসে উন্নতি হয়।
জমির পরিমাণ
মাদরাসাটি রংপুর সিটি কর্পোরেশনের মধ্যে উত্তম ইউনিয়নে মোট ১.৯৭ একর জমির উপর প্রতিষ্ঠিত। মোট জমির অখন্ড ৭৫ শতক এবং অন্যত্র ১২২ শতক জমি রয়েছে।
ভবনের বিবরণ
মাদরাসাটিতে ৫টি ভবন আছে-
পোশাক
ছাত্রের জন্য সাদা পায়জামা, সবুজ পাঞ্জাবি, সাদা টুপি ও জুতা এবং মেয়েদের কালো বোরখা ও সাদা ওড়না। শিক্ষার্থী পরিচতপত্র সঙ্গে থাকা বাধ্যতামূলক।
ফলাফল
২০১৯ সালে জেডেসিতে প্রায় ৯৭%, দাখিলে প্রায় ৮৮%, আলিমে ৯৫%। ২০২০ সালে দাখিল ৭৭%, আলিম ১০০% পাশ করে।
উইলিয়াম এইচ. স্টেইন
উইলিয়াম হাওয়ার্ড স্টেইন (জন্ম: ২৫ জুন, ১৯১১ - মৃত্যু: ২ ফেব্রুয়ারি, ১৯৮০) একজন মার্কিন প্রাণরসায়নবিদ। তিনি ১৯৭২ সালে রসায়নে নোবেল পুরস্কার লাভ করেন।
মোহাম্মদ সোহেল রানা (ফুটবলার, জন্ম ১৯৯১)
মোহাম্মদ সোহেল রানা (Mohamed Sohel Rana; জন্ম: ১৩ ডিসেম্বর ১৯৯১) একজন বাংলাদেশী ফুটবলার যিনি একজন মিডফিল্ডার হিসেবে খেলেন। তিনি বর্তমানে বাংলাদেশ প্রিমিয়ার লিগে শেখ রাসেল কেসি এর হয়ে খেলেন। তিনি বাংলাদেশ জাতীয় দলের হয়েও খেলেন।
ক্লাব ক্যারিয়ার
২৪ নভেম্বর ২০১৬-এ, ৩০ গজ থেকে সোহেলের ফ্রি কিক গোলটি, ২০১৬ বাংলাদেশ প্রিমিয়ার লিগের সময়, তার প্রাক্তন ক্লাব মোহামেডান এসসির বিরুদ্ধে আর্থিকভাবে সংগ্রামরত মুক্তিযোদ্ধা সংসদ কেসি একটি গুরুত্বপূর্ণ জয় অর্জন করে।
২৩ ফেব্রুয়ারি ২০২২ তারিখে, সোহেল ঢাকা ডার্বিতে একমাত্র গোলটি করেন। ২০১৮ সালে তিনি তার দীর্ঘ পরিসরের ধর্মঘট তার প্রয়াত স্ত্রী এবং পুত্রকে উৎসর্গ করেছিলেন, যারা উভয়েই সড়ক দুর্ঘটনায় নিহত হয়েছিল।
আন্তর্জাতিক ক্যারিয়ার
জেমি ডে -র সময় প্রধান কোচ সোহেলকে ২০২২ ফিফা বিশ্বকাপ বাছাইপর্বের জন্য বাংলাদেশ জাতীয় ফুটবল দলে ডাকা হয়েছিল। তবে বাছাইপর্বের সময় তিনি একটিও ম্যাচে অংশগ্রহণ করতে পারেননি।
ব্যক্তিগত জীবন
২৪ নভেম্বর ২০১৮-এ, আসন্ন ২০১৭-১৮ স্বাধীনতা কাপে শেখ রাসেল কেসি-তে যোগ দিতে সোহেল তার পরিবারের সাথে মানিকগঞ্জে তার বাড়ি থেকে ঢাকায় ফেরার সময়, একটি দ্রুতগামী ট্রাক তার মোটরসাইকেলকে ধাক্কা দিলে একটি দুর্ঘটনা ঘটে। এতে ঘটনাস্থলেই সোহেলের স্ত্রী আরফিন আক্তার ঝুমা ও চার বছরের ছেলে আবদুল্লাহ নিহত হন এবং রানা নিজেই গুরুতর আহত হন।
উভয়ৌষ্ঠ্য ব্যঞ্জনধ্বনি
থাম্ব|আমরা জানি ব্যন্জনধ্বনি উচ্চারণ করতে হলে ঠোঁট স্পর্শ করতে হয়ে। ছবিতে যেহেতু ঠোঁট স্পর্শ করা দেখা যাচ্ছে সেহেতু এখানে ব্যন্জনধ্বনি উচ্চারণ করা হয়েছে। যেমনঃ- পানি, ভূমি, মাটি, বছর ইত্যাদি। যেসব ব্যঞ্জনধ্বনির উচ্চারণে উভয় ঠোঁট স্পর্শ করা হয় সেগুলোকে উভয়ৌষ্ঠ্য বা বিশুদ্ধ ওষ্ঠ্য ব্যঞ্জনধ্বনি বলা হয়। বাংলা ভাষার "প", "ব", "ভ", ও "ম" বর্ণগুলোর উচ্চারণ উভয়ৌষ্ঠ্য বলা হয়।
বাংলাদেশী পতাকার তালিকা
এই তালিকাটি বাংলাদেশে ব্যবহৃত বিভিন্ন পতাকার তালিকা। জাতীয় পতাকা সম্পর্কে বিস্তারিত জানতে, বাংলাদেশের জাতীয় পতাকা দেখুন।
আনুগত্যের আয়াত
আনুগত্যের আয়াত (آيَة ٱلطَّاعَة, উচ্চারণ: আয়াত আত-তা'আহ) ইসলামের কেন্দ্রীয় ধর্মীয় পাঠ্য কুরআন এর ৪ঃ৫৯ আয়াতকে বোঝায়, যা পাঠ করে
"হে ঈমানদারগণ! আল্লাহর আনুগত্য কর এবং রসূলের আনুগত্য কর এবং তোমাদের মধ্যে যারা কর্তৃত্বে আছে । আর যদি কোন বিষয়ে তোমাদের মধ্যে মতপার্থক্য হয়, তবে তা আল্লাহ ও রাসূলের কাছে প্রেরন কর, যদি তোমরা আল্লাহ ও শেষ দিবস বিশ্বাস কর। এটি উত্তম, এবং ফলাফলের দিক থেকে আরও ন্যায্য।"